钦定古今图书集成/理学汇编/学行典/第255卷 > 邓崑
## 钦定古今图书集成/理学汇编/学行典/第255卷 > 邓崑

按《零陵县志》：“邓崑，字良玉，号万山，性好施。相传有一
异杯，举以予僧，其子以白镪易之。忽一日有哭声载
道，访之，则负锾未偿，奄奄垂毙者也。探诸囊，得朱提
二十两有奇，遂拜恳于吕宦日洲以脱之，崑不问其
姓名也。其后节届除夕，有一人诱崑至城东僻处，泣
告以贫故，且曰：‘若肯援我，勿令人知也’。崑携至家，予”
以金五两，虽妻孥不与闻也。迨崑殁，其子奔柩前哭
之哀，家人问其故，向则乞金者之子也。崑之隐德，大
都类是。任瑞州别驾起鸿者，其孙也。